smcproject/ml-wiki-sentences huggingface dataset:
നേർപ്പിച്ച അമ്ലലായനിയുപയോഗിച്ചാണ് പുകയിലയിൽ നിന്ന് നിക്കോട്ടിൻ നിഷ്കർഷണം ചെയ്തെടുക്കുന്നത്.
കൃഷി കേരളത്തിൽ
കേരളത്തിലെ കാസർഗോഡ് ജില്ലയിലെ ചില പ്രദേശങ്ങളിൽ പുകയിലച്ചെടി വ്യാവസായികാടിസ്ഥാനത്തിൽ കൃഷി ചെയ്യുന്നുണ്ട്.
അവലംബം Medicinal Plants of the world, By Ivan A. Ross Poisonous plants, Dr Julia Higa de Landoni Seccion Toxicologia Hospital de Clinicas "José de San Martin" Cordoba 2351, 1120 Capital, Argentina African Ethnobotany: Poisons and Drugs: Chemistry, Pharmacology, Toxicology by Hans Dieter Neuwinger പുറത്തേക്കുള്ള കണ്ണികൾ പുകയില (സസ്യം) എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Growing Nicotiana species (Plot55.com) Archived 2012-03-05 at the Wayback Machine .
പുകയിലപ്പുകയിലെ അർബുദജന്യ പദാർത്ഥങ്ങളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_cigarette_smoke_carcinogens
അയ്യായിരത്തിലധികം രാസവസ്തുക്കളുടെ മിശ്രിതമാണ് വാണിജ്യ പുകയില പുക .
യുഎസ് ആരോഗ്യ-മനുഷ്യ സേവന വകുപ്പിന്റെ അഭിപ്രായത്തിൽ, സിഗരറ്റ് പുകയിൽ കാണപ്പെടുന്ന മനുഷ്യ  അർബുദജന്യ പദാർത്ഥങ്ങൾ ഇനിപ്പറയുന്നവയാണ്: രാസവസ്തു അളവ് (ഓരോ സിഗരറ്റിനും) അസറ്റാൽഡിഹൈഡ് 980 മൈക്രോഗ്രാം മുതൽ 1.37 മില്ലിഗ്രാം വരെ അക്രിലോനൈട്രൈൽ മുമ്പ് 1 മുതൽ 2 മില്ലിഗ്രാം വരെ.
ഈ ഉൽപ്പന്നം പുകയിലയിലെ ഒരു ഫ്യൂമിഗന്റായി ഉപയോഗിച്ചു.
അതിനുശേഷം ഇതിന്റെ ഉപയോഗം നിർത്തലാക്കി.
4-അമിനോബിഫെനൈൽ 0.2 മുതൽ 23 വരെ നാനോഗ്രാം o-അനിസിഡിൻ ഹൈഡ്രോക്ലോറൈഡ് അജ്ഞാതം ആഴ്സനിക് അജ്ഞാതം ബെൻസീൻ 5.9 മുതൽ 75 മൈക്രോഗ്രാം വരെ ബെറിലിയം 0.5 നാനോഗ്രാം 1,3-ബ്യൂട്ടാഡിൻ 152 മുതൽ 400 മൈക്രോഗ്രാം വരെ കാഡ്മിയം 1.7 മൈക്രോഗ്രാം 1,1-ഡിമെഥൈൽഹൈഡ്രാസൈൻ അജ്ഞാതം എഥിലീൻ ഓക്സൈഡ് അജ്ഞാതം ഫോർമാൾഡിഹൈഡ് അജ്ഞാതം ഫ്യൂറാൻ അജ്ഞാതം ഹെട്രോസൈക്ലിക് അമിനുകൾ അജ്ഞാതം ഹൈഡ്രാസൈൻ 32 മൈക്രോഗ്രാം ഐസോപ്രീൻ 3.1 മില്ലിഗ്രാം കറുത്തീയം അജ്ഞാതം 2-നഫ്തൈലാമൈൻ 1.5 മുതൽ 35 വരെ നാനോഗ്രാം നൈട്രോമെഥെയ്ൻ അജ്ഞാതം N-Nitrosodi-n-butylamine 3 നാനോഗ്രാം N-Nitrosodiethanolamine 24 മുതൽ 36 വരെ നാനോഗ്രാം നിട്രോസോഡിയെത്തിലാമൈൻ 8.3 നാനോഗ്രാം വരെ N-Nitrosodi-n-propylamine 1 നാനോഗ്രാം N-Nitrosonornicotine 4.2 മൈക്രോഗ്രാം വരെ N-Nitrosopiperidine 14 മൈക്രോഗ്രാം നിട്രോസോപിപെറിഡിൻ അജ്ഞാതം നിട്രോസോപിറോലിഡിൻ 113 നാനോഗ്രാം നിട്രോസോസാർകോസിൻ 22 മുതൽ 460 വരെ നാനോഗ്രാം പോളോണിയം -210 Polycyclic aromatic hydrocarbons പോളിസൈക്ലിക് ആരോമാറ്റിക് ഹൈഡ്രോകാർബണുകൾ 28 മുതൽ 100 മില്ലിഗ്രാം വരെ o-ടോളുഡിൻ 32 നാനോഗ്രാം വിനൈൽ ക്ലോറൈഡ് 5.6 മുതൽ 27 വരെ നാനോഗ്രാം ഇതും കാണുക ഇലക്ട്രോണിക് സിഗരറ്റ് എയറോസോളിന്റെ ഘടന പുകവലിയുടെ ആരോഗ്യ ഫലങ്ങൾ സിഗരറ്റിലെ അഡിറ്റീവുകളുടെ പട്ടിക പരാമർശങ്ങൾ
പു ലാൽദെങ്ക ഇംഗ്ലീഷ് വിലാസം https://ml.wikipedia.org/wiki/Pu_Laldenga
1986 മുതൽ 1988 വരെ വടക്കുകിഴക്കേ ഇന്ത്യയിലെ മിസോറാമിൻറെ മുഖ്യമന്ത്രി ആയിരുന്നു പു ലാൽദെങ്ക .
1960 മുതൽ ഇന്ത്യയിൽ നിന്ന് മിസോറം സ്വതന്ത്രമാക്കുന്നതിനായി മിസോ നാഷണൽ ഫ്രണ്ട് എന്ന വിഘടനവാദി സംഘടനയെ നയിച്ച് ഇന്ത്യൻ സൈന്യത്തിനെതിരെ കലാപം നയിച്ച പു ലാൽദെങ്ക രാജീവ് ഗാന്ധിയുമായി 1986-ൽ സമാധാന ഉടമ്പടി ഒപ്പുവെച്ച് മുഖ്യധാരാ രാഷ്ട്രീയത്തിലേക്ക് തിരിഞ്ഞു.
താൻ നയിച്ച വിഘടനവാദി സംഘടനയെ നിരായുധരാക്കാനും പു ലാൽദെങ്ക മുൻ‌കൈ എടുത്തു.
ഐസ്വാളിൽ ഒരു ബാങ്ക് ക്ലർക്ക് ആയിരുന്ന ലാൽദെങ്ക ബ്രിട്ടീഷുകാർ ഏകദേശം സ്വതന്ത്രമായി വിട്ട മിസോകൾ ഇന്ത്യക്കാരല്ല എന്ന വാദഗതിയുടെ വക്താവായിരുന്നു.
വിഘടനവാദ പ്രസ്ഥാനം
1950-കളുടെ അവസാനത്തിലെ ക്ഷാമത്തിനു ശേഷം (മിസോറം സംസ്ഥാനത്തിൽ എല്ലാ നാല്പ്പത്തിയെട്ടു വർഷത്തിലും ചാക്രികമായി വരുന്ന മൗതം എന്ന ക്ഷാമത്തിനു ശേഷം) ആസാം അതിന്റെ കിഴക്കേ അറ്റത്തെ ജില്ലയായ മിസോറമിനു ആവശ്യമായ സാമഗ്രികൾ എത്തിക്കുന്നതിൽ പരാജയപ്പെട്ടു.
ഇത് മിസോറമിലെ ജനങ്ങളിൽ കടുത്ത അസംതൃപ്തി വളർത്തി.
ലാൽദെങ്കയുടെ മിസോ നാഷണൽ ഫ്രണ്ടിന്റെ (എം.എൻ.എഫ്) ഉൽഭവം ഇതിൽ കാണാം.
1966 ഫെബ്രുവരി 28-നു എം.എൻ.എഫ്. മിസോറം ജില്ലയിലെ പ്രധാന പട്ടണങ്ങൾ ആക്രമിച്ചു, സ്വാതന്ത്ര്യം പ്രഖ്യാപിക്കുകയും മിസോകൾ ഡെൽഹിക്ക് എതിരായി അണിനിരക്കാൻ ആഹ്വാനം ചെയ്തു.
ഇന്ത്യൻ സർക്കാർ ഇതിനു മറുപടിയായി‍ സൈന്യത്തെ അയക്കുകയും വിമാനസേന ഉപയോഗിച്ച് ബോംബ് വർഷിക്കുകയും ചെയ്തു.
മലകളിൽ നിന്ന് ഗ്രാമീണർ കുടിയൊഴിപ്പിക്കപ്പെട്ടു.
പ്രധാന പാതകൾക്ക് അരികിൽ നിർമ്മിച്ച ഗ്രാമങ്ങളിലേക്ക് അവർക്ക് ചേക്കേറേണ്ടി വന്നു.
അടുത്ത 20 വർ‍ഷക്കാലം മിസോറമിലെ കുന്നുകളിൽ രക്തച്ചൊരിച്ചിൽ തുടർന്നു.
മിസോ നാഷണൽ ഫ്രണ്ട് പ്രവർത്തകർ കിഴക്കേ പാകിസ്താനിൽ താവളം ഉറപ്പിച്ചു.
കിഴക്കേ പാകിസ്താൻ 1971-ൽ സ്വതന്ത്രമായി ബംഗ്ലാദേശ് രാജ്യം രൂപവത്കരിച്ചതിനു പിന്നാലെ ലാൽദെങ്കയുടെ അനുയായികൾ ബർമ്മയിലേക്ക് ചിതറിപ്പോവുകയും ലാൽദെങ്ക പാകിസ്താനിലേക്ക് താവളം മാറ്റുകയും ചെയ്തു.
ഇന്ത്യൻ ഉദ്യോഗസ്ഥരുമായി യൂറോപ്പിൽ വെച്ച് നടന്ന രഹസ്യകൂടിക്കാഴ്ചകൾക്കു ശേഷം അദ്ദേഹം മിസോറം പ്രശ്നത്തിനു സമാധാനപരമായ ഒരു പരിഹാരം തേടുവാനായി ഇന്ത്യയിൽ തിരിച്ചുവന്നു.
സമാധാന ഉടമ്പടി
രാജീവ് ഗാന്ധി 1986-ൽ സമാധാന ഉടമ്പടി ഒപ്പുവെച്ചക്കുന്നതുവരെ ചർച്ചകൾ മെല്ലെ പുരോഗമിച്ചു.
ഈ സമാധാന ഉടമ്പടി മിസോ ഗറില്ലകൾ ആയുധം വെടിയുന്നതിനു കാരണമായി.
മിസോറം ഇന്ത്യയിലെ ഒരു പൂർണ്ണ സംസ്ഥാനമായി .
ലാൽദെങ്ക താൽക്കാലിക മുഖ്യമന്ത്രി ആയി സ്ഥാനമേറ്റു.
പിന്നീട് നടന്ന ആദ്യ സംസ്ഥാന നിയമദസഭാതിരഞ്ഞെടുപ്പിൽ എം.എൻ.എഫ്. ഭൂരിപക്ഷം നേടുകയും ലാൽദെങ്ക മുഖ്യമന്ത്രി ആവുകയും ചെയ്തു.
എന്നാൽ കൂറുമാറ്റത്തെ തുടർന്ന് അദ്ദേഹം മുഖ്യമന്ത്രി സ്ഥാനത്തുനിന്നും പുറത്തായി.
1990-ൽ ശ്വാസകോശാർബുദം ബാധിച്ച് 53-ആം വയസ്സിൽ പു ലാൽദെങ്ക മരിച്ചു.
പുറത്തുനിന്നുള്ള കണ്ണികൾ പു ലാൽദെങ്കയെക്കുറിച്ച് ഇന്ത്യാ ടുഡേയിൽ വന്ന ലേഖനം Archived 2015-09-24 at the Wayback Machine .
അവലംബം ↑ http://www.outlookindia.com/fullprint.asp?choice=1 fodname=20070820 fname=BThe+Heros sid=1
പുക സീമ ഇംഗ്ലീഷ് വിലാസം https://ml.wikipedia.org/wiki/Smoke_point
ഒരു എണ്ണ അല്ലെങ്കിൽ കൊഴുപ്പ് പുകയാൻ തുടങ്ങുന്ന ഊഷ്മാവാണ് പുക സീമ (ഇംഗ്ലീഷിൽ: Smoke point ).
കൊഴുപ്പ് ഗ്ലിസറോളും മറ്റു ഫാറ്റി ആസിഡുകളുമായി മാറുന്ന രാസപ്രവർത്തനം മൂലമാണ് ഇതു സംഭവിക്കുന്നത്.
ഇങ്ങനെയുണ്ടാവുന്ന ഗ്ലിസറോളിൽ നിന്നും ഉണ്ടാവുന്ന അക്രോലീൻ (Acrolein) എന്ന അപൂരിത ആൽഡിഹൈഡ് പുകയിലെ ഒരു ഘടകമാണ്.
പുക മൂലം കണ്ണ് , തൊണ്ട എന്നിവിടങ്ങളിൽ എരിച്ചിൽ ഉണ്ടാകുന്നത്  അക്രോലിന്റെ സാന്നിധ്യം കൊണ്ടാണ്.
പുകസീമയിൽ എണ്ണയുടെ രുചിയും പോഷകങ്ങളും നഷ്ടപ്പെടാൻ തുടങ്ങുന്നതിനാൽ സാധാരണയായി  ഉയർന്ന പുകസീമയുള്ള എണ്ണയാണ്  വറുക്കാനെടുക്കുന്നത്.
എണ്ണയുടെ പുകസീമ അതിന്റെ ഉത്ഭവത്തെയും ശുദ്ധീകരണത്തെയും (refinement) അശ്രയിച്ചിരിക്കും .
എണ്ണയിലെ സ്വതന്ത്ര ഫാറ്റി ആസിഡിന്റെ അളവു കുറയുന്നതിനനുസരിച്ചും ശുദ്ധീകരണത്തിന്റെ അളവു കൂടുന്നതിനനുസരിച്ചും പുകസീമ ഉയരുന്നു .
എണ്ണ ചൂടാക്കുമ്പോൾ സ്വതന്ത്ര ഫാറ്റി ആസിഡുകൾ ഉണ്ടാക്കുന്നതുകൊണ്ട് എണ്ണ കൂടുതൽ നേരം ചൂടാക്കുമ്പോൾ അതിന്റെ പുകസീമ കുറയുന്നു.
വറുക്കാനെടുക്കുന്ന എണ്ണ രണ്ടു തവണയിൽ കൂടുതൽ ഉപയോഗിക്കാതിരിക്കാനൊരു കാരണം ഇതാണ് .
ഒരേ എണ്ണയിൽ തുടർച്ചയായി വറുക്കുന്നതിനേക്കാൾ കൂടുതൽ എണ്ണയുടെ പോഷകശോഷണം ഒരേ എണ്ണയിൽ പലതവണ വറുക്കുന്നതു കൊണ്ട് ഉണ്ടാവുന്നു .
എണ്ണയുടെ പുകസീമയെക്കാൾ ഉയർന്ന ജ്വലന ഊഷ്മാവിൽ (flash point) എണ്ണയിൽ നിന്നുള്ള ബാഷ്പം വായുവിനോട് ചേർന്ന് തീപിടിക്കുന്നു.
പലതരം കൊഴുപ്പുകളുടെ പുകസീമ താഴെക്കൊടുക്കുന്നു കൊഴുപ്പ് ഗുണവിശേഷം പുക സീമ ബദാം എണ്ണ 420°F 216°C വെണ്ണ 250–300°F 121–149°C ആവണക്കെണ്ണ Refined 392°F 200°C വെളിച്ചെണ്ണ Extra Virgin (Unrefined) 350°F 177°C വെളിച്ചെണ്ണ Refined 450°F 232°C പരുത്തിക്കുരു എണ്ണ 420°F 216°C നെയ്യ് (Indian Clarified Butter) 485°F 252°C കടുകെണ്ണ 489°F 254°C ഒലീവ് എണ്ണ Extra virgin 375°F 191°C ഒലീവ് എണ്ണ Virgin 391°F 199°C ഒലീവ് എണ്ണ Pomace 460°F 238°C ഒലീവ് എണ്ണ Extra light 468°F 242°C ഒലീവ് എണ്ണ, high quality (low acidity) Extra virgin 405°F 207°C പനയെണ്ണ (പാമോയിൽ) Difractionated 455°F 235°C നിലക്കടല എണ്ണ Unrefined 320°F 160°C നിലക്കടല എണ്ണ Refined 450°F 232°C നല്ലെണ്ണ Unrefined 350°F 177°C നല്ലെണ്ണ Semirefined 450°F 232°C സോയാബീൻ എണ്ണ Unrefined 320°F 160°C സോയാബീൻ എണ്ണ Semirefined 350°F 177°C സോയാബീൻ എണ്ണ Refined 460°F 238°C സൂര്യകാന്തി എണ്ണ Unrefined 225°F 107°C സൂര്യകാന്തി എണ്ണ Semirefined 450°F 232°C സൂര്യകാന്തി എണ്ണ, high oleic Unrefined 320°F 160°C സൂര്യകാന്തി എണ്ണ Refined 440°F 227°C അവലംബം Cooking For Engineers: Smoke Point of Various Fats Archived 2007-04-26 at the Wayback Machine .
- another list of smoke points along with some discussion on the subject Good Eats: Cooking Oil Smoke Points Archived 2016-03-03 at the Wayback Machine .
{{ cite book }} : | edition= has extra text ( help )
പോളിമർ ലായനി
പോളിമർ ശൃംഖലകളെക്കുറിച്ചുളള കൂലങ്കഷമായ പഠനങ്ങൾക്കും, മറ്റു ചില സാങ്കേതിക ഉപയോഗങ്ങൾക്കും, പോളിമർ ലായനികൾ ആവശ്യമാണ്.
ലഘുതന്മാത്രകളെപ്പോലെ ലായകത്തിലിട്ട് ഇളക്കിയാൽ എളുപ്പത്തിൽ ലയിക്കുന്നവയല്ല  ശൃംഖലാ തന്മാത്രകൾ.
അവയുടെ വലിപ്പം തന്നെയാണ് ഇതിനു തടസ്സമായി നിൽക്കുന്നത്.
പോരാത്തതിന് രാസഘടന, ശൃംഖലാഘടന എന്നിവയും  വിലയനപ്രക്രിയയെ ഏറെ സ്വാധീനിക്കുന്നു.
വെളളത്തിൽ നിഷ്പ്രയാസം ലയിക്കുന്ന ഗ്ലുക്കോസിന്റെ തന്നെ പോളിമറുകളായ സ്റ്റാർച്ചും സെല്ലുലോസും ഇതിനു പറ്റിയ ഉദാഹരണമാണ്.
വിലയന പ്രക്രിയ
ഇതിന് രണ്ടു വ്യക്തമായ ഘട്ടങ്ങളുണ്ട്.
വിലയന പ്രക്രിയ ഒന്നാം ഘട്ടം: വീർക്കൽ  ((swelling)
അനുകൂലമായ ലായകത്തിലിടുമ്പോൾ ആദ്യം, പോളിമർ ലായകത്തെ ഉൾക്കൊണ്ട്(absorb)ചീർക്കുന്നു(swelling).
ഈ ഘട്ടം വളരെ പതുക്കെയേ പുരോഗമിക്കൂ.
ഇളക്കുന്നതുകൊണ്ട് വേഗം കൂട്ടാനാവില്ല.
ലായകത്തെ ആഗിരണം ചെയ്ത് കുതിർന്നു ചീർത്ത വഴുവഴുത്ത, അതീവ മൃദുപിണ്ഡമാണ് പോളിമർ ജെൽ .
ലായകം ജലമാണെങ്കിൽ ഹൈഡ്രോജെൽ എന്നു പറയുന്നു.
കുരുക്കുകളുളള പോളിമറാണെങ്കിൽ (crosslinked polymer) പ്രക്രിയ ഇവിടെ സമാപ്തം.
അവക്ക് വിലയനമില്ല.
ശൃംഖലകൾക്ക് വേറിട്ടു പോകാനാകാത്തത് കൊണ്ടാണ് വിലയനം അസാദ്ധ്യമാവുന്നത്.
രണ്ടാം ഘട്ടം: വിലയനം
വഴുവഴുത്ത മൃദുപിണ്ഡത്തെ ലായകത്തിലിട്ട്  ശക്തിയായി ഇളക്കുമ്പോൾ അത് ചെറുകണികകളായി മാറുകയും ക്രമേണ ശൃംഖലകൾ വേർപെടുകയും ചെയ്യുന്നു.
ഇതും പെട്ടെന്നു നടക്കുന്നതല്ലെങ്കിലും ഇളക്കൽ  സഹായകമാവും.
പരസ്പരം വേറിടുന്നതോടെ ശൃംഖലകൾക്ക് ചലനസ്വാതന്ത്ര്യം (mobility)കൈ വരികയും ലായക തന്മാത്രകളുമായി കൂടുതൽ ഇടപെടുകയും ചെയ്യുന്നു.
ഈ ഘട്ടത്തിൽ ശൃംഖലാ-ലായക തന്മാതകൾ തമ്മിലുളള ഇടപെടലിനാണ് കൂടുതൽ  ( Polymer-Solvent interaction)പ്രസക്തി.
സൈദ്ധാതിക വശങ്ങൾ
ലഘുതന്മാത്രകളെ സംബന്ധിച്ചേടത്തോളം  അവയും ലായകതന്മാത്രകളും തമ്മിൽ ഗണ്യമായ വലിപ്പ വ്യത്യാസമില്ല.
അതുകൊണ്ട് ചലനസ്വാതന്ത്ര്യവും ഒരു പ്രശ്നമാകുന്നതേയില്ല.
ലായനിയുടെ സ്വഭാവവിശേഷതകളെ വിശ്ലേഷണം ചെയ്യുമ്പോൾ ലേയത്തിന്റേയും ലായകത്തിന്റേയും  ആനുപാതിക തന്മാത്ര സംഖ്യാംശം ( mole fraction)ആണ് പരിഗണിക്കാറ്.
പക്ഷെ, പോളിമറുടെ കാര്യത്തിൽ ലേയത്തിന്റേയും ലായകത്തിന്റേയും തന്മാത്രകളല്ല, അവയുടെ ആനുപാതിക വ്യാപ്തം( volume fraction) ആണ് പരിഗണനക്കെടുക്കുന്നത്.
എല്ലാ ലായകങ്ങളിലും ശൃംഖലകൾക്ക് ഒരേ വ്യാപ്തം ആവണമെന്നില്ല.
ശൃംഖലകളും ലായകതന്മാത്രകളും തമ്മിലുളള പരസ്പര ബന്ധം എത്രത്തോളം മെച്ചപ്പെട്ടതാണോ, അതിനനുസരിച്ച് ശൃംഖലകളുടെ പിരിമുറുക്കം കുറയുകയും അവ അയഞ്ഞു  കിടക്കുകയും ( relaxed state)ചെയ്യും.
മറ്റൊരു ശ്രദ്ധേയകരമായ വസ്തുത ലായനി എത്രത്തോളം നേർപ്പിക്കുന്നുവോ, അതനുസരിച്ച് ശൃംഖലകൾ തമ്മിലുളള ദൂരം വർദ്ധിക്കുന്നു.
നേർപ്പിക്കൽ അപരിമേയമാവുന്ന( Infinite dilution) അവസ്ഥയെ അടിസ്ഥാനപ്പെടുത്തിയാണ് ശൃംഖലകളുടെ പല സവിശേഷതകളും പഠനവിധേയമാക്കുന്നത്.
പുറംകണ്ണികൾ {{ cite book }} :  CS1 maint: extra punctuation ( link ) അവലംബം
പോളിമോണിയേസീ ഇംഗ്ലീഷ് വിലാസം https://ml.wikipedia.org/wiki/Polemoniaceae
സപുഷ്പികളിൽപെടുന്ന സസ്യകുടുംബമാണ് പോളിമോണിയേസീ (Polemoniaceae) .
25 ജീനസ്സുകളിലായി ഏകദേശം 270-400 സ്പീഷിസുകളാണ് ഈ സസ്യകുടുംബത്തിലുള്ളത്.
ഈ സസ്യകുടുംബത്തിൽ ഏകവർഷിസസ്യങ്ങളും ചിരസ്ഥായിസസ്യങ്ങളും ഉൾപ്പെടുന്നുണ്ട്.
ഉത്തരാർദ്ധഗോളം , തെക്കേ അമേരിക്ക , വടക്കേ അമേരിക്കയുടെ പടിഞ്ഞാറുഭാഗങ്ങൾ, പ്രധാനമായും കാലിഫോർണിയ എന്നിവിടങ്ങെളിലാണിവയെ പ്രധാനമായും കാണപ്പെടുന്നത്.
ജീനസ്സുകൾ Acanthogilia Aliciella * Allophyllum Bonplandia Cantua Cobaea * Collomia Dayia * Eriastrum Gilia Gymnosteris Huthia Ipomopsis Langloisia Lathrocasis * Leptodactylon Leptosiphon Linanthus Loeselia Loeseliastrum Microsteris * Navarretia Phlox Polemonium Saltugilia * അവലംബം
പോളിമർ ഇംഗ്ലീഷ് വിലാസം https://ml.wikipedia.org/wiki/Polymer
പോളി(നിരവധി), മെർ,(ഘടകം, യൂണിറ്റ്,) എന്ന രണ്ടു പദങ്ങൾ ഉൾക്കൊളളുന്ന പോളിമർ എന്ന ഗ്രീക്ക് പദത്തിന്റെ സരളമായ അർത്ഥം അനേകം എന്നാണ്.
നിരവധി ഘടകങ്ങൾ  ചേർന്ന ശൃംഖലയാണ്  പോളിമർ...
ഘടകങ്ങൾ സരളമോ സങ്കീർണ്ണമോ ആയ തന്മാത്രകളാണ്.
അതുകൊണ്ടുതന്നെ അനേകം തന്മാത്രകളടങ്ങുന്ന  ബൃഹത് തന്മാത്ര   (മാക്രോമോളിക്യൂൾ, Macromolecule) എന്ന പദവും സമാനാർത്ഥത്തിൽ ഉപയോഗിക്കപ്പെടുന്നു.
പോളിമറുകളെ രണ്ടു പ്രധാന വർഗ്ഗങ്ങളായി വിഭജിക്കാം, പ്രകൃതി വികസിപ്പിച്ചെടുത്തവയും മനുഷ്യനിർമ്മിതവും.
എല്ലാ സസ്യജീവജാലങ്ങളുടേയും ജനിതക രഹസ്യങ്ങൾ ക്രോഡീകരിച്ചിരിക്കുന്ന ഡി.എൻ.എ. ,  നിലനില്പിനാവശ്യമായ പ്രോട്ടീനുകൾ , ഇതെല്ലാം പ്രകൃതി രൂപപ്പെടുത്തി എടുത്തവയാണ്.
സെല്ലുലോസ് , സ്റ്റാർച്ച് , റബ്ബർ , എന്നിവയും പ്രകൃതിജന്യമാണ്.
ഈ പദാർത്ഥങ്ങളുടെയെല്ലാം രാസഘടന മനസ്സിലാക്കിയെടുത്ത വൈജ്ഞാനികർ അതേ വിധത്തിലോ അതിലും മെച്ചപ്പെട്ടതോ ആയ  പോളിമറുകൾ രാസപ്രക്രിയയിലൂടെ നിർമ്മിച്ചെടുക്കാൻ തുടങ്ങി.
പോളിമർ എന്ന പദം കൊണ്ട് പൊതുവായി ഇത്തരം കൃത്രിമ (Synthetic) പോളിമറുകളേയാണ് ഉദ്ദേശിക്കുന്നത്.
സെല്ലുലോസ് , സ്റ്റാർച്ച് , റബ്ബർ , എന്നിവ പ്രകൃതിജന്യ (Natural polymers) വിഭാഗത്തിലും ഡി.എൻ.എ. , പ്രോട്ടീനുകൾ ,    എന്നിവ ജൈവ (biopolymers) വിഭാഗത്തിലും പെടുന്നു.
ഘടന ഏകകങ്ങൾ (Monomers)
ശൃംഖലയിലെ അടിസ്ഥാന ഘടകങ്ങളെ ഏകകങ്ങൾ..
എന്നു പറയുന്നു.
ഇവ സരളമോ സങ്കീർണ്ണമോ ആവാം.
ഏകകങ്ങൾ ചെറിയ തന്മാത്രകളാവാം, ഒന്നിലധികം ചെറിയ തന്മാത്രകൾ കൂട്ടി യോജിപ്പിച്ചതുമാവാം.
ഏകകങ്ങൾ കണ്ണികളാവുമ്പോൾ
ഏകകങ്ങൾ..
ശൃംഖലയിലെ കണ്ണികളായി  കോർത്തെടുക്കുമ്പോൾ അല്പം ചില മാറ്റങ്ങളുണ്ടാവുന്നു.
ഉദാഹരണത്തിന് പോളി  എഥിലീനിലെ (PE) ഏകകമായ എഥിലീനിൻറെയും ശൃംഖലയി പുനരാവർ(ത്തിക്കപ്പെടുന്ന കണ്ണിയുടേയും  രാസഘടന ഇപ്രകാരമാണ്.
CH 2 =CH 2 → –[CH 2 –CH 2 –] n
പോളി  എഥിലീൻ ടെറാഥാലേറ്റിലെ (PET )ഏകകം അല്പം സങ്കീർണ്ണമാണ്.
എഥിലീൻ ഗ്ലൈക്കോളും ടെറാഥാലിക്ക് അമ്ലവും ഒന്നിനു പുറകെ ഒന്നായി കോർത്തെടുത്തുണ്ടാക്കുന്ന ഈ ശൃംഖലയിലെ കണ്ണിയുടെ രാസഘടന ഇപ്രകാരമാണ്.
[-OC-C 6 H 4 -COO-CH 2 -CH 2 -O-] n
രാസ സമവാക്യങ്ങളിൽ ഏകകത്തിനുളള സംജ്ഞയാണ് M , Monomer എന്ന വാക്കിൻറെ ആദ്യാക്ഷരം.
അതേ പോലെ P എന്നത് പോളിമറിനും സഹ ഏകകങ്ങൾ
ഒന്നിലധികം തരത്തിലുളള ഏകകങ്ങൾ ഒരു ശൃംഖലയിൽ ഉപയോഗിക്കമ്പോൾ അവയെ സഹഏകകങ്ങൾ (Co monomers) എന്നും ശൃംഖലാ നിർമ്മാണത്തെ COPOLYMERZATION  എന്നും പറയുന്നു.
സഹഏകകങ്ങൾ പല വിധത്തിൽ കൂട്ടിച്ചേർക്കാം.
അതനുസരിച്ച്   ശൃംഖലയുടെ സ്വഭാവ വിശേഷതകൾ വ്യത്യസ്തമായിരിക്കും.
ശൃംഖലാ നിർമ്മാണം (Polymerization)
ഏകകങ്ങളുടെ രാസസ്വഭാവമനുസരിച്ചുളള രാസപ്രക്രിയകളിലൂടെയാണ് ഏകകങ്ങൾ  കൂട്ടിച്ചേർക്കുന്നത്.
ഈ പ്രക്രിയകൾ തന്നെ, അന്തിമ ഉത്പന്നം ഏതു വിധത്തിലാവണം എന്നതനുസരിച്ച് വിവിധ സാങ്കേതിക രീതികളിലാവാം.
അടിസ്ഥാനപരമായി രണ്ടു രീതികളുണ്ട്.
സംയോജന പോളിമറീകരണം(Addition Polymerization)
അപൂരിത ബോണ്ടുകളുളള ഏകകങ്ങളെല്ലാം ഈ വിധത്തിൽ കോർത്തിണക്കപ്പെടുന്നു.
ഇതിൽ തന്നെ രണ്ടു വിധമുണ്ട്.
റാഡിക്കൽ അഡീഷൻ പോളിമറൈസേഷൻ, മറ്റൊന്ന് നോൺ റാഡിക്കൽ അഡീഷൻ പോളിമറൈസേഷൻ..
, ( ഉദാ- ആനയോണിക് പോളിമറൈസേഷൻ.. കാറ്റയോണിക് പോളിമറൈസേഷൻ..  റിംഗ് ഓപണിംഗ് പോളിമറൈസേഷൻ.., കോഓഡിനേഷൻ പോളിമറൈസേഷൻ.. എന്നിങ്ങനെ) സംക്ഷേപന പോളിമറീകരണം (Condensation Polymerization)
ഇതിന് പടിപ്പടിയായുളള  പോളിമറീകരണം(Stepwise Polymerization)  എന്നും പറയും.
-OH, -NH 2 , COOH, OR എന്നീ ഗ്രൂപ്പുകളുടെ രാസപക്രിയയിലൂടെ തന്മാത്രകൾ കൂട്ടിച്ചേർക്കുമ്പോൾ ഒരു ലഘു തന്മാത്ര ( ജലം,ആൽക്കഹോൾ, അമോണിയ, അമീൻ., എന്നിങ്ങനെ..) വിസർജ്ജിക്കപ്പെടുന്നു.
പോളി അമൈഡ്, പോളിയെസ്റ്റർ  എന്നിവ ഇപ്രകാരമാണുണ്ടാക്കുന്നത് മറ്റു രീതികൾ
സാങ്കേതിക രീതികൾ
അന്തിമ ഉത്പന്നത്തിൻറെ ഉപയോഗമേഖലയും, ഏകകങ്ങളുടെ രാസസ്വഭാവങ്ങളും കണക്കിലെടുത്തുകൊണ്ടാണ് സാങ്കേതിക രീതി നിശ്ചയിക്കുന്നത്.
ബൾക്ക് പോളിമറൈസേഷൻ .
ഗാസ് ഫേസ് പോളിമറൈസേഷൻ സൊല്യൂഷൻ പോളിമറൈസേഷൻ .
എമൾഷൻ പോളിമറൈസേഷൻ .
സസ്പെൻഷൻ പോളിമറൈസേഷൻ .
ഇൻറർ ഫേഷ്യൽ പോളിമറൈസേഷൻ .
സോളിഡ് സ്റ്റേറ്റ് പോളിമറൈസേഷൻ .
പ്ലാസ്മാ പോളിമറൈസേഷൻ ശൃംഖലകൾ (Polymer Chains) Common Polymer Architectures
ഒന്നോ അതിലധികമോ ഏകകങ്ങൾ കൂട്ടിയിണക്കി പല വിധത്തിലുളള ശൃംഖലകൾ ഉണ്ടാക്കാം.
വൈജ്ഞാനികൻറെ ഭാവനയും, രാസപരിണാമ സാദ്ധ്യതകളുമാണ് ഇതിനൊരു പരിധി നിശ്ചയിക്കുന്നത്.
ചില പൊതുവായ ഘടനകളാണ് ഹോമോപോളിമർ : ഒരേ ഏകകം കൊണ്ടുളള കണ്ണികൾ കോപോളിമർ : രണ്ട് ഏകകങ്ങൾ കൊണ്ടുളള കണ്ണികൾ ഓൾട്ടർനേറ്റിംഗ് കോപോളിമർ : രണ്ട് ഏകകങ്ങൾ ഒന്നിനുശേഷം മറ്റൊന്നായി ക്രമത്തിൽ റാൻഡം കോപോളിമർ :ഒന്നിലധികം ഏകകങ്ങൾ  ഒരു ചിട്ടയുമില്ലാതെ ബ്ലോക്ക് കോപോളിമർ : ഒന്നിലധികം   ഏകകങ്ങൾ നിര നിരയായി ഗ്രാഫ്റ്റ്  കോപോളിമർ :ഒരു ശൃംഖലയിൽ മറ്റൊരു ശൃംഖല കൂട്ടിച്ചേർത്തത് ടെർപോളിമർ :മൂന്നു ഏകകങ്ങൾ കൊണ്ടുളള കണ്ണികൾ
കണ്ണികളുടെ ഭൗതിക,രാസ ഗുണങ്ങളനുസരിച്ചിരിക്കും ശൃംഖലകളുടെ ഗുണഗണങ്ങൾ.
ഇതു കൂടാതെ ഇണക്കിച്ചേർത്ത രീതി, ഏകകങ്ങളുടെ അനുപാതം എന്നിവയും  നിർണ്ണായക പങ്കു വഹിക്കുന്നു.
ശൃംഖലയുടെ ദൈർഘ്യം(Chain length); Chain Length Distribution
ഏകകങ്ങൾ  കൂട്ടിയിണക്കി ശൃംഖലകളുണ്ടാക്കുമ്പോൾ ഒരു കൂട്ടം ശൃംഖലകളാണ് ഉത്പാദിപ്പിക്കപ്പെടുന്നത്.
ഈ ശൃംഖലകൾക്കെല്ലാം ഒരേ ദൈർഘ്യം ഉണ്ടാവാറില്ല.
പക്ഷേ മൊത്തമായി ഒരു ശരാശരി മൂല്യം (Average chain length)പറയാവുന്നതാണ്.
ശരാശരി ദൈർഘ്യത്തോളം തന്നെ പ്രധാനമാണ് ചെറിയതും വലിയതുമായ ശൃംഖലകളുടെ തോതും.
(Distribution).
ദൈർഘ്യമേറിയ ശൃംഖലകൾ കൂട്ടു പിണഞ്ഞ് പദാർത്ഥത്തെ കൂടുതൽ ദൃഢവത്താക്കുന്നു.
ശരാശരി തന്മാത്രാ ഭാരം (Average Molecular weight)
ശരാശരി ദൈർഘ്യത്തെ അടിസ്ഥാന ഘടകത്തിൻറെ തന്മാത്രാ ഭാരം കൊണ്ട് ഗുണിച്ചാൽ ശരാശരി തന്മാത്രാ ഭാരം ലഭിക്കുന്നു ശൃംഖലകളുടെ ശരാശരി ദൈർഘ്യവും  ശരാശരി തന്മാത്രാ ഭാരവും  രാസ ഭൌതിക മാർഗ്ഗങ്ങളിലൂടെ നിർണ്ണയിക്കാം.
ചില പദ്ധതികൾ, ശൃംഖലകളുടെ എണ്ണമാണ് കണക്കിലെടുക്കുന്നത്.
ചെറുതും വലുതുമായ എല്ലാ ശൃംഖലകളും ഇതിൽ പെടും ഇത്തരത്തിൽ നമ്പർ ആവരേജ് മോളിക്യുലാർ വെയിറ്റ് ( Number Average Molecular Weight, M n )  തിട്ടപ്പെടുത്തുന്നു.
ഉദാഹരണത്തിന് End Group Analysis, Colligative Property Measurements  എന്നിവ.
പോളിമർ ലായനികളുടെ ശാനത നിർണ്ണയ (solution  viscosity Measurement )ത്തിലൂടെയും പോളിമറുകളുടെ ശരാശരി തന്മാത്രാ ഭാരം കണക്കാക്കാം.
ഇതാണ് Viscosity Average Molecular weight,  M v
മറ്റു ചില പദ്ധതികൾ ശൃംഖലാ ഭാരത്തെ, വലിപ്പത്തെ, അടിസ്ഥാനമാക്കിയുളളതാവും.
ഇവ  Weight Average Molecular Weight അഥവാ  M w തരുന്നു.
ഉദാഹരണത്തിന് Light Scattering Methods.
ഒരു കണികക്ക് പ്രകാശത്തെ എത്രമാത്രം പ്രകീർണ്ണിക്കാൻ (scatter)കഴിയുമെന്നത് അതിൻറെ വലിപ്പമനുസരിച്ചിരിക്കും.
തീരെ ചെറിയ കണികകൾ, ( പ്രകാശതരംഗത്തിൻറെ തരംഗദൈർഘ്യത്തേക്കാൾ ചെറിയവ) ഇത്തരത്തിൽ ഒഴിവാക്കപ്പെടുന്നു.
M z , ലഭിക്കുന്നത് sedimentation method ഉപയോഗിച്ചാണ്.
ശരാശരി തന്മാത്രാ ഭാരത്തിൻറെ മൂല്യം, അതു നിർണ്ണയിക്കാൻ ഉപയോഗിക്കുന്ന പദ്ധതിയനുസരിച്ചിരിക്കും.
എങ്കിലും ചില പൊതുവായ വസ്തുതകളുണ്ട്.
M n v , w , z
Polydispersity Index എന്നറിയപ്പെടുന്ന M w /M n വളരെ ഉപയോഗപ്രദമായ സൂചികയാണ്.
ചെറിയതും വലിയതുമായ ശൃംഖലകളുടെ തോതാണ്.
(Distribution)ഇത്.
ഇതിൻറെ  ഏറ്റവും കൂടിയ മൂല്യം ഒന്നാണ്.
മൂല്യം   ഒന്നാണെങ്കിൽ അതിനർത്ഥം എല്ലാ ശൃംഖലകൾക്കും ഒരേ ദൈർഘ്യമാണ് എന്നാണ്.
ശാഖകൾ Branched Chain
ശൃംഖലകൾക്ക് ശാഖകളുണ്ടാവാം(Branching).
ഇത് യാദൃച്ഛികമോ മനഃപൂർവ്വമോ ആവാം.
ഉദാഹരണത്തിന് കുറഞ്ഞ സാന്ദ്രതയുളള പോളി എഥിലീൻ ( Low Density Polyethylene, LDPE)ശൃംഖലക്ക് ശാഖകളുണ്ട് 
എന്തുമാത്രം ശാഖകളുണ്ടെന്ന കാര്യവും വിവിധ പരീക്ഷണങ്ങളിലൂടെ കണ്ടെത്താവുന്നതാണ്.
ശൃംഖലാ സഞ്ചയം(Chain Packing)
ശൃംഖലകൾ.
കണ്ടമാനം ചിതറിക്കിടക്കുന്നുവോ (Amorphous) അതോ ചിട്ടയോടെ അടുക്കി വെക്കപ്പെട്ടിരിക്കുന്നുവോ (crystalline) എന്നത് കണ്ണികളുടെ ഭൗതിക,രാസ ഗുണങ്ങളും ശൃംഖലയുടെ പ്രത്യേകതകളും അനുസരിച്ചിരിക്കും.
ചിലപ്പോൾ.
പ്രത്യേക സാങ്കേതിക വിദ്യകളുപയോഗിച്ച്  ചിട്ടയോടെ അടുക്കി വെക്കപ്പെട്ടിരിക്കുന്ന ശൃംഖലകളെ ചിതറിക്കുകയുമാവാം.
ഈ രണ്ടു തരം സഞ്ചയങ്ങൾക്കും അതതിന്റെ പ്രാധാന്യമുണ്ട്.
ഉദാഹരണത്തിന് ക്രിസ്റ്റലൈൻ പോളി എത്തിലീൻ ടെറാഥാലേറ്റ് ഫൈബറിന്(നാരുകൾ. , ഇഴകൾ.),) ഉപയോഗപ്പെടുമ്പോൾ.
അമോർഫസ് ഇനം സുതാര്യമായ പെറ്റ്( PET ) കുപ്പികൾ നിർമ്മിക്കാനുപയോഗപ്പെടുന്നു.
പൊതുവായി ശൃംഖലകളെല്ലാം തന്നെ ഭംഗിയായും കൃത്യമായും അടുക്കി വക്കപ്പെടാറില്ല.
അതായത് നൂറു ശതമാനം ക്രിസ്റ്റലൈനിറ്റി ഉണ്ടാവാറില്ല.
അമോർഫസ്-ക്രിസ്റ്റലൈൻ തോതനുസരിച്ച് ക്രിസ്റ്റലൈനിറ്റിയുടെ ശതമാനമാണ് സൂചിപ്പിക്കാറ്.
കുരുക്കുകുൾ (Crosslinks)
ശൃംഖലകൾക്കിടയിൽ കുരുക്കുകൾ വീഴാനുളള സാദ്ധ്യതകളും കുറവല്ല.
ഇത് എളുപ്പം അഴിച്ചെടുക്കാവുന്ന ഇനമോ (chain entanglements) അഴിക്കാൻ പറ്റാത്ത ഇനമോ (chemical crosslinks) ആവാം.
കുരുക്കുകൾ, ശൃംഖലകൾക്കിടുന്ന കടിഞ്ഞാൺ പോലെയാണ്.
വഴുതി മാറുന്ന ശൃംഖലകളെ  കുരുക്കുകൾ വീണ്ടും സ്വസ്ഥാനത്തേക്ക് പിടിച്ചു വലിക്കുന്നു.
ഇതാണ് ഇലാസ്തികതയുടെ (Elasticity) അടിസ്ഥാനം.
കുരുക്കുകളുടെ പ്രായോഗിക പ്രയോജനം വ്യക്തമാക്കാൻ പറ്റിയ ഉദാഹരണമാണ് സ്വാഭാവിക റബ്ബർ , (Natural rubber).
റബ്ബറിൻറെ ഇലാസ്തികതക്ക് അല്പം കുരുക്കുകൾ അത്യന്താപേക്ഷിതമാണ്.
എന്നാൽ കുരുക്കുകൾ  അമിതമായാൽ,  ഇലാസ്തികത മുഴുവനായും നഷ്ടപ്പെട്ട  റബ്ബർ,  കടുപ്പമേറിയ എബൊണൈറ്റ് ആയി മാറും.
രാസപ്രക്രിയ വഴി കുരുക്കുകളിടുന്നതിനെ വൾക്കനൈസേഷൻ  ( Vulcanization) എന്നു പറയുന്നു.
രാസക്കുരുക്കുകൾ ഉരുപ്പടി നിർമ്മാണത്തിൻറെ അവസാനഘട്ടങ്ങളിലാണ് നിവേശിപ്പിക്കാറ്.
പൊതുവായ സ്വഭാവ വിശേഷതകൾ
കണ്ണികളുടെ രാസ,ഭൗതിക ഗുണങ്ങൾക്കു പുറമെ ശൃംഖലകളുടെ ദൈർഘ്യം, ശാഖകൾ, ശൃംഖലാ സഞ്ചയന രീതി, കുരുക്കുകൾ എന്നിവയെല്ലാം പോളിമറുകളുടെ സ്വഭാവ വിശേഷങ്ങളെ സ്വാധീനിക്കുന്നു.
ബലം, ദൃഢത
നീളമേറിയ ശൃംഖലകൾ, അവക്കിടയിലുളള താത്കാലിക കുരുക്കുകൾ എന്നിവ  ബലം, ഉറപ്പ്, ആഘാത പ്രതിരോധനം എന്നീ ഗുണങ്ങൾ (Mechanical Properties) പ്രദാനം ചെയ്യുമെങ്കിലും, ഇതേ ഘടനാ വിശേഷങ്ങൾ തന്നെ  പ്രവാഹസംബന്ധിയായ ഗുണങ്ങൾക്ക് (Rheological properties)അഹിതകരമായി ഭവിക്കുന്നു.
കാരണം കെട്ടുപിണഞ്ഞ നീണ്ട  ശൃംഖലകൾക്ക് എളുപ്പത്തിലൊഴുകാനാകുന്നില്ല.
T g , T m
താപം ഉൾക്കൊണ്ട് അമോർ]]ഫസ്-ക്രിസ്റ്റലൈൻ പോളിമറുകളിലുണ്ടാവുന്ന പരിണാമങ്ങൾ അല്പം വ്യത്യസ്തമാണ്.
അമോർഫസ് പോളിമറുകളിലെ വ്യവസ്ഥയില്ലാതെ കെട്ടു പിണഞ്ഞു കിടക്കുന്ന ശൃംഖലകളുടെ സ്വതന്ത്രമായ ഖണ്ഡങ്ങൾ ചൂടു തട്ടുമ്പോൾ സാവധാനം ഇളകുന്നു.
ഈ ഭാഗിക ചലനം(Segmental motion)പദാർത്ഥത്തെ മൃദുവാക്കുന്നു.
ഉറച്ച  അവസ്ഥയിൽ (Glassy state) നിന്ന് മൃദുവായ, കടുപ്പമില്ലാത്ത, അവസ്ഥയിലേക്കുളള മാറ്റമാണ് ഗ്ലാസ്സ് ട്രാൻസീഷൻ (Glass Transition) എന്ന പ്രതിഭാസം.
ഭാഗിക ചലനത്തെ കുറിക്കുന്ന താപനിലയെ T g (Glass Transition Temperature) എന്നു പറയുന്നു.
ഈ അവസ്ഥയിൽ പദാർത്ഥത്തെ എങ്ങനെ വേണമെങ്കിലും രൂപപ്പെടുത്തിയെടുക്കാം.
മൃദുവായ ശേഷം മുഴുവനായും ഉരുകുവാൻ കുറെക്കൂടി സമയമെടുക്കും.
അമോർഫസ് പോളിമറുകളെ സംബന്ധിച്ചിടത്തോളം  T g വളരെ പ്രാധാന്യമുളള സ്വഭാവവിശേഷമാണ്.
ക്രിസ്റ്റലൈൻ പോളിമറുകളും അടുക്കും ചിട്ടയുമില്ലാത്ത ഖണ്ഡങ്ങളുടെ തോതിനനുസരിച്ച്  ഇതേ വിധം പ്രതികരിക്കും.
അമോർഫസ് ഖണ്ഡങ്ങളുടെ തോത് വളരെ  കുറവാണെങ്കിൽ, ഉരുകുന്ന താപനില (T m , melting temperature) മാത്രമെ ശ്രദ്ധയിൽ പെടുകയുളളു.
പോളിമർ ലായനികൾ
വിശ്ലേഷണ പഠനങ്ങൾക്കും ചില സാങ്കേതിക വ്യാവസായിക ഉപയോഗങ്ങൾക്കും പോളിമർ ലായനികൾ ആവശ്യമാണ്.
പഞ്ചസാര, ഉപ്പ് എന്നീ ലഘുതന്മാത്രകളെപ്പോലെ ലായകത്തിൽ എളുപ്പത്തിൽ വിലയിക്കുന്നവയല്ല ബൃഹത്തന്മാത്രകൾ.
വിലയനത്തിനു സമയമെടുക്കും.
കൂടാതെ ശൃംഖലാദൈർഘ്യം കൂടുന്നതോടൊപ്പം, ലയനസാധ്യതയും കുറയും.
മാത്രവുമല്ല, ഓരോ പോളിമറിൻറെയും രാസഘടനക്കും രാസഗുണങ്ങൾക്കും സമാനമായ ലായകങ്ങളിലേ അതു ലയിക്കുകയുളളു.
പോളിമർ മിശ്രിതങ്ങൾ (Polymer Blends)
പല ഉപയോഗങ്ങൾക്കുമായി വിവിധ ഗുണങ്ങളുളള ഒന്നിലധികം പോളിമറുകൾ കൂട്ടിക്കലർത്തിയ മിശ്രിതങ്ങൾ ആവശ്യമായി വരാറുണ്ട്.
ചില പോളിമറുകൾ നല്ലപോലെ ഇടകലരുമെങ്കിൽ  മറ്റു ചിലവ തീരെ യോജിപ്പില്ലാത്തവയും.
തീരെ യോജിപ്പില്ലാത്തവ ഇടകലർത്തിയാലും അവ പെട്ടെന്നു തന്നെ വേർപിരിയും ( phase separation)  അത്തരം മിശ്രിതങ്ങളിൽ  യോജിപ്പ് വർദ്ധിപ്പിക്കാൻ അനുരഞ്ജകരെ ( compatibilizers)  ചേർക്കാറുണ്ട്.
ഉപയോഗ മേഖലകൾ
ശൃംഖലാ ദൈർഘ്യം, അമോർഫസ്-ക്രിസ്റ്റലൈൻ തോത്, ശാഖകൾ,  കുരുക്കുകൾ,T g , T m ഇവയെല്ലാം സങ്കലിതരൂപത്തിൽ പോളിമറുടെ പ്രായോഗിക ഉപയോഗത്തെ നിർണ്ണയിക്കുന്നു.
ഇലാസ്റ്റോമർ , ഫൈബർ , പ്ലാസ്റ്റിക് എന്നീ മൂന്നു രൂപങ്ങളിലാണ് പോളിമറുകൾ മാനവസമുദായത്തിനു ഉപകരിക്കുന്നത്.
ചില അമോർഫസ് പോളിമറുകൾ T g ക്ക് മുകളിലുളള താപനിലകളിൽ പ്രദർശിപ്പിക്കുന്ന വിശേഷ ഗുണമാണ് ഇലാസ്തികത(Elasticity).
ദൈർഘ്യമേറിയ, സരളമെങ്കിലും, വ്യവസ്ഥയില്ലാതെ കെട്ടുപിണഞ്ഞു കിടക്കുന്ന ശൃംഖലകൾ, മിതമായ തോതിൽ കുരുക്കുകൾ, (താതിക്കാലികമായെങ്കിലും) എന്നിവ അത്യന്താപേക്ഷിതമാണ്.
റബ്ബർ , ഉത്തമോദാഹരണമാണ്.
അടുക്കും ചിട്ടയുമുളള,  ക്രിസ്റ്റലൈൻ തോത് വളരെകൂടുതലുളള,  ദൈർഘ്യമേറിയ ശൃംഖലകളാണ് നാരുകളുണ്ടാക്കാൻ ഉപയോഗപ്പെടുന്നത്.
ഇവയുടെ T m , (melting temperature) വളരെ ഉയർന്നതാവണം 200 o C നു മുകളിൽ..
അല്ലെങ്കിൽ വസ്ത്രങ്ങൾ ഇസ്തിരിയിടുമ്പോൾ ഉരുകിപ്പോകാനിടയുണ്ട്.
നൈലോൺ, പോളിയെസ്റ്റർ തുടങ്ങിയവ ഈ വിഭാഗത്തിൽ പെടുന്നു.
പ്ലാസ്റ്റിക്
അമോർഫസും,  ക്രിസ്റ്റലൈനുമായ പോളിമറുകൾ പ്ലാസ്റ്റിക് ഉരുപ്പടികൾ നിർമ്മാണത്തിനുപയോഗപ്പെടുന്നു.
ദൃഢതയാണ്( toughness) ഇവിടെ മുഖ്യ അളവുകോൽ.
അതുകൊണ്ട് സ്വാഭാവികമായും റബ്ബറിനും, ഫൈബറിനും ഇടക്കുളള ഗുണഗണങ്ങളാണാവശ്യം.
അവലംബം {{ cite book }} : Cite has empty unknown parameter: | 1= ( help ) {{ cite book }} : Cite has empty unknown parameter: | 1= ( help ) {{ cite book }} : Cite has empty unknown parameter: | 1= ( help ) {{ cite book }} : Unknown parameter | coauthor= ignored ( | author= suggested) ( help )
പോളിമർ (ലൈബ്രറി) ഇംഗ്ലീഷ് വിലാസം https://ml.wikipedia.org/wiki/Polymer(library)
വെബ് ഘടകങ്ങൾ ഉപയോഗിച്ച് വെബ് ആപ്ലിക്കേഷനുകൾ നിർമ്മിക്കുന്നതിനുള്ള ഒരു ഓപ്പൺ സോഴ്‌സ് ജാവാസ്ക്രിപ്റ്റ് ലൈബ്രറിയാണ് പോളിമർ .
ഗൂഗിൾ ഡവലപ്പർമാരും ഗിറ്റ്ഹബ്ബിലെ സംഭാവകരും ചേർന്നാണ് ലൈബ്രറി വികസിപ്പിക്കുന്നത്.
ഗൂഗിളിന്റെ മെറ്റീരിയൽ‌ ഡിസൈൻ‌ തത്ത്വങ്ങൾ‌ ഉപയോഗിച്ച് ഒരു പ്രത്യേക പ്രോജക്റ്റായി ആധുനിക ഡിസൈൻ‌ തത്ത്വങ്ങൾ‌ നടപ്പിലാക്കുന്നു.
പുനർ‌രൂപകൽപ്പന ചെയ്‌ത യൂട്യൂബ് , യൂട്യൂബ് ഗെയിമിംഗ്, പുനർ‌രൂപകൽപ്പന ചെയ്ത ഗൂഗിൾ എർത്ത് , ഗൂഗിൾ ഐ / ഒ വെബ്‌സൈറ്റുകൾ, ഗൂഗിൾ പ്ലേ മ്യൂസിക്, ഗൂഗിൾ സൈറ്റുകളുടെ പുനർ‌രൂപകൽപ്പന, വെബിനായി അലോ എന്നിവ ഉൾപ്പെടെ നിരവധി ഗൂഗിൾ സേവനങ്ങളും വെബ്‌സൈറ്റുകളും പോളിമർ ഉപയോഗിക്കുന്നു.
നെറ്റ്ഫ്ലിക്സ് , ഇലക്ട്രോണിക്സ് ആർട്സ്, കോംകാസ്റ്റ്, നക്സിയോ, ഐ‌എൻ‌ജി, കൊക്ക-കോള , മക്ഡൊണാൾഡ്സ് , ബി‌ബി‌വി‌എ, ഐ.ബി.എം. , ജനറൽ ഇലക്ട്രിക് എന്നിവയാണ് മറ്റ് ശ്രദ്ധേയമായ ഉപയോക്താക്കൾ.
പോളിമറിന്റെ പൊതുവികസനം 2013 നവംബർ 14 ന് ഒരു പ്രോമിസസ്സ് പോളിഫിൽ പുറത്തിറങ്ങി.
വിഷ്വൽ സ്റ്റൈലിംഗ് മാർഗ്ഗനിർദ്ദേശങ്ങൾ (മെറ്റീരിയൽ ഡിസൈൻ വഴി), ഡാറ്റ ബൈൻഡിംഗ്, ധാരാളം "കോർ", "പേപ്പർ" വെബ് ഘടകങ്ങൾ എന്നിവ ഉൾക്കൊള്ളുന്ന ഒരു വെബ് ഡിസൈൻ ലൈബ്രറി ക്രമാനുഗതമായി വികസിച്ചു.
മിക്ക വെബ്‌സൈറ്റുകൾക്കും അത്യന്താപേക്ഷിതമായ ജനറിക് ഫംഗ്ഷണാലിറ്റി ഉൾക്കൊള്ളുന്നതിനാണ് കോർ ഘടകങ്ങൾ ആദ്യം വിഭാവനം ചെയ്തത്, അതേസമയം പേപ്പർ ഘടകങ്ങൾ മെറ്റീരിയൽ ഡിസൈൻ ആശയങ്ങളുമായി കൂടുതൽ പ്രത്യേക ഘടകങ്ങൾ നൽകാനാണ് ഉദ്ദേശിച്ചിരുന്നത്, അവയുടെ രൂപകൽപ്പനയുടെ പ്രധാന ഭാഗമാണ്.
പതിപ്പ് 0.5 പുറത്തിറങ്ങിയതോടെ ഒരു പ്രധാന നാഴികക്കല്ലായി അത് മാറി, ഇത് ഏർലി അഡോപ്റ്റേഴസ്(ഒരു പുതിയ ഉൽപ്പന്നം, പ്രത്യേകിച്ച് ഒരു പുതിയ സാങ്കേതികവിദ്യ ഉപയോഗിക്കാൻ ആരംഭിച്ച ആദ്യ വ്യക്തികളാണ് ഏർലി അഡോപ്റ്റേഴ്സ്) ഉപയോഗിക്കാൻ തയ്യാറായ പ്രോജക്റ്റിന്റെ ആദ്യ പതിപ്പായി കണക്കാക്കപ്പെട്ടു.
അവലംബം ↑ ↑ ↑ 1 2 3 ↑ ↑ ↑ ↑